Okirat száma: Pü/13-17/2019

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Dr. Szarka Ödön Egyesített Egészségügyi és Szociális Intézmény alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Dr. Szarka Ödön Egyesített Egészségügyi és Szociális Intézmény
      2. rövidített neve: Dr. Szarka Ödön EESZI
   2. A költségvetési szerv
      1. székhelye: 6640 Csongrád, Gyöngyvirág utca 5.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Gondviselés Háza, Szociális Ápoló Otthon | 6640 Csongrád, Vasút utca 92. |
| 2 | Reumatológiai Járóbeteg Szakellátás | 6640 Csongrád, Dob utca 3-5. |
| 3 | Központi Orvosi Ügyelet | 6640 Csongrád, József Attila utca 1. |
| 4 | Szőlőhegyi Utcai Védőnői Szolgálat | 6640 Csongrád, Szőlőhegyi utca 19. |
| 5 | Bokrosi Védőnői Szolgálat | 6648 Csongrád, Hámán Kató utca 1. |
| 6 | Kossuth Téri Védőnői Szolgálat | 6640 Csongrád, Kossuth tér 1. |
| 7 | Felgyői Védőnői Tanácsadó | 6645 Felgyő, Széchenyi utca 3. |
| 8 | Széchenyi úti „Kuckó-mackó” Bölcsőde | 6640 Csongrád, Széchenyi út 27. |
| 9 | Templom utcai „Mesevár” Bölcsőde | 6640 Csongrád, Templom utca 4-8. |
| 10 | Tömörkényi Védőnői Szolgálat | 6646 Tömörkény, Kossuth Lajos utca 69. |
| 11 | Reumatológiai és Fizioterápiás Szakrendelés | 6640 Csongrád, Síp utca 3-5. |
| 12 | Egészségfejlesztő Központ | 6640 Csongrád, Kereszt tér 1. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1979.04.01.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Csongrád Városi Önkormányzat Képviselő- testülete
      2. székhelye: 6640 Csongrád, Kossuth tér 7.
   2. A költségvetési szerv fenntartójának
      1. megnevezése: Csongrád Városi Önkormányzat
      2. székhelye: 6640 Csongrád, Kossuth tér 7.
3. **A költségvetési szerv tevékenysége**
   1. A költségvetési szerv közfeladata:

Személyes gondoskodás keretébe tartozó szakosított ellátást, ápolást, gondozást nyújtó idősek otthona működtetése.

Személyes gondoskodást nyújtó átmeneti elhelyezés működtetése.

Egészségügyi alapellátás körében védőnői ellátás.

Egészségügyi alapellátás körében orvosi ügyeleti ellátás.

Egészségügyi szakellátás- járóbeteg szakellátás.

Gyermekek bölcsődei ellátása.

Számviteli, pénzügyi, munkaügyi feladatait megállapodás alapján a Csongrádi Polgármesteri Hivatal látja el.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 873000 | Idősek, fogyatékosok bentlakásos ellátása |

* 1. A költségvetési szerv alaptevékenysége:

Az átmeneti elhelyezést nyújtó intézmény ideiglenes jelleggel, teljes körű ellátást biztosít azon időskorú, valamint 18. életévüket betöltött személyek részére, akik önmagukról betegségük, illetve egyéb okok miatt otthonukban időlegesen nem képesek gondoskodni.

Az idősek otthonában elsősorban azoknak a nyugdíjkorhatárt betöltött személyeknek ápolása, gondozása valósul meg, akik egészségi állapota rendszeres gyógyintézeti kezelést nem igényel. Az idősek otthonába az a 18. életévét betöltött személy is felvehető, aki betegsége miatt nem tud önmagáról gondoskodni.

Védőnői szolgáltatás körzeti bontásban, területi védőnői ellátás, óvodai, általános iskolai ellátás.

A központi orvosi ügyeleti rendszer a napi munkarenden kívül bekövetkező sürgősségi esetekben az [egészségügyi ellátás](http://fogalomtar.eski.hu/index.php/Eg%C3%A9szs%C3%A9g%C3%BCgyi_ell%C3%A1t%C3%A1s) folyamatos igénybevételének lehetőségét biztosítja.

Kizárólag járóbetegek részére biztosított folyamatos egészségügyi szakellátás, mely a beteg folyamatos szakorvosi ellátását, gondozását végzi.

Megelőző egészségügyi ellátás a betegségek kialakulásának megelőzésére tett intézkedések összessége.

Gyermekek bölcsődei ellátása:

* Személyes gondoskodás keretébe tartozó gyermekjóléti alapellátás - gyermekek napközbeni ellátása.
* Enyhe értelmi fogyatékos, enyhe mozgáskorlátozottság miatt akadályoztatott gyermekek ellátása.
* Hátrányos helyzetű és halmozottan hátrányos helyzetű gyermekek integrált bölcsődei ellátása.
  1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 041231 | Rövid időtartamú közfoglalkoztatás |
| 3 | 041233 | Hosszabb időtartamú közfoglalkoztatás |
| 4 | 072112 | Háziorvosi ügyeleti ellátás |
| 5 | 072210 | Járóbetegek gyógyító szakellátása |
| 6 | 072220 | Járóbetegek rehabilitációs szakellátása |
| 7 | 074031 | Család és nővédelmi egészségügyi gondozás |
| 8 | 074032 | Ifjúság- egészségügyi gondozás |
| 9 | 074054 | Komplex egészségfejlesztő, prevenciós programok |
| 10 | 102023 | Időskorúak tartós bentlakásos ellátása |
| 11 | 102024 | Demens betegek tartós bentlakásos ellátása |
| 12 | 102025 | Időskorúak átmeneti ellátása |
| 13 | 102026 | Demens betegek átmeneti ellátása |
| 14 | 104031 | Gyermekek bölcsődében és mini bölcsődében történő ellátása |
| 15 | 107080 | Esélyegyenlőség elősegítését célzó tevékenységek és programok |
| 16 | 104060 | A gyermekek, fiatalok és családok életminőségét javító programok |
| 17 | 076010 | Egészségügy igazgatása |

* 1. A költségvetési szerv illetékessége, működési területe:

Személyes gondoskodás keretébe tartozó szakosított ellátást, ápolást, gondozást nyújtó idősek otthona, Gondviselés Háza Csongrád**,** Csongrád, Vasút utca 92. Csongrád város, Felgyő ésTömörkény községek közigazgatási területe.

Átmeneti elhelyezést nyújtó intézmény Szociális Ápoló Otthon**,** Csongrád, Vasút utca 92., Csongrád város, Felgyő és Tömörkény községek közigazgatási területe.

Védőnői Szolgálat**,** Csongrád, Gyöngyvirág utca 5., Csongrád város közigazgatási területe, Felgyő község közigazgatási területe, Tömörkény község közigazgatási területe.

Központi Orvosi Ügyelet, Csongrád, József Attila utca 1. Csongrád város, Csanytelek, Felgyő és Tömörkény községek közigazgatási területe.

Járóbeteg Szakellátás, Csongrád, Gyöngyvirág utca 5. Csongrád város, Csanytelek, Felgyő és Tömörkény községek közigazgatási területe.

Gyermekek bölcsődei ellátása Csongrád város közigazgatási területe.

1. **A költségvetési szerv szervezete és működése**
   1. A költségvetési szerv vezetőjének megbízási rendje:

A kinevezési, megbízási jogkör gyakorlója a Csongrád Városi Önkormányzat Képviselő-testülete, nyilvános pályáztatás alapján. A megbízás időtartama határozott, 5 év. A pályázati eljárással kapcsolatos feladatokat a polgármester látja el.

A költségvetési szerv vezetője megbízásának rendjét meghatározó jogszabályok: a Magyarország helyi önkormányzatairól szóló 2011. évi CLXXXIX. törvény, a közalkalmazottak jogállásáról szóló 1992. évi XXXIII. törvény.

A kinevezési, megbízási jogkör magába foglalja a felmentés, az összeférhetetlenség megállapítását, a fegyelmi eljárás megindítását, a fegyelmi büntetés kiszabását. Az egyéb munkáltatói jogkört a polgármester gyakorolja, melyen a kinevezési, megbízási jogkörön kívül minden más munkáltatói jogot kell érteni.

A vezető felett az egyéb munkáltatói jogokat a polgármester gyakorolja.

A vezetői megbízás határozott időre szól.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | közalkalmazottak jogállásáról szóló 1992. évi XXXIII. törvény |
| 2 | munkajogi jogviszony | Munka Törvénykönyvéről szóló 2012. évi I. törvény |
| 3 | megbízási jogviszony | Polgári Törvénykönyvről szóló 2013. évi V. törvény |

**6. Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2018. június 28. napján kelt, 09-1283-44/2018. okiratszámú alapító okiratot visszavonom.

Kelt: Csongrád, …………………………………………………

Az államháztartásról szóló törvény végrehajtásáról szóló 368/2011. (XII. 31.) Korm. rendelet   
5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Csongrád Városi Önkormányzat Dr. Szarka Ödön Egyesített Egészségügyi és Szociális Intézmény ……………………… napján kelt, …………………………….. napjától alkalmazandó …………………………………. okiratszámú módosító okirattal végrehajtott módosítása szerinti tartalmának.

Kelt: …………………………………………

P.H.

Magyar Államkincstár